(33) Мерките, целящи да осигурят справедливо или ефективно облагане с преки данъци или събирането им, включват мерки, предприети от една от страните по споразумението съгласно данъчната ѝ система, които:
 i)
 се прилагат спрямо чуждестранни инвеститори и доставчици на услуги след отчитане на факта, че данъчното задължение на чуждестранните лица се определя въз основа на облагаемите единици, които произхождат или се намират на територията на страната по споразумението; или
 ii)
 се прилагат спрямо чуждестранни лица с цел да се гарантира облагането с данъци или събирането им на територията на страната по споразумението; или
 iii)
 се прилагат спрямо чуждестранни или местни лица с цел да се предотврати избягването или укриването на данъци, включително мерки за изпълнение на данъчните задължения; или
 iv)
 се прилагат спрямо потребители на услуги, предоставени на или от територията на друга страна по споразумението, с цел да се обезпечи облагането на такива потребители с данъци или събирането им, произхождащи от източници на територията на страната по споразумението; или
 v)
 разграничават инвеститорите и доставчиците на услуги, които подлежат на облагане за облагаеми в целия свят данъчни единици, от други инвеститори и доставчици на услуги, след отчитане на разликата в естеството на данъчната основа в техните случаи; или
 vi)
 определят, насочват или разпределят доход, печалба, приход, загуба, удръжка или кредит на местните лица или клонове, или между свързани лица или клонове на едно и също лице, с цел да защитят данъчната основа на страната по споразумението.
 Данъчните термини или понятия в буква е) от настоящата разпоредба и в настоящата бележка под линия се определят в съответствие с определенията и понятията, или еквивалентни или подобни определения и понятия, съгласно вътрешното законодателство на страната по споразумението, предприемаща мярката.
 (34) В това число придобиването на недвижима собственост, свързана с пряка инвестиция.
 (35) Включително сериозни затруднения по отношение на платежния баланс.
 (36) Минимална употреба: употреба на продукт за растителна защита в дадена страна по споразумението върху растения или растителни продукти, които не са широко отглеждани в тази страна по споразумението или са широко отглеждани, за да се отговори на извънредна необходимост от растителна защита.
 (37) За целите на членове 229—241 от настоящото споразумение понятието „права върху интелектуална собственост“ следва да обхваща най-малко следните права: авторско право и права, сродни на авторското право, sui generis право на създател на база данни, права на създател на топологии на полупроводникови изделия, права върху марки, права върху промишлени дизайни, патентни права, включително права, произтичащи от сертификати за допълнителна закрила, географски означения, права върху полезни модели, права върху растителни сортове, търговски наименования, доколкото са защитени с изключителни права по силата на съответното национално законодателство.
 (38) Освобождаването от отговорност, което е предвидено в настоящия член, се отнася само за случаи, при които дейността на доставчика на услуги на информационното общество е ограничена до техническия процес на експлоатация и предоставяне на достъп до комуникационна мрежа, по която доставената от трети страни информация се пренася или временно съхранява с единствената цел да се повиши ефективността на преноса ѝ; тази дейност има чисто технически, автоматичен и пасивен характер, което означава, че доставчикът на услуги